CELEX: 22014D0200
Language: sk
Date: 2014-09-25 00:00:00
Title: Rozhodnutie Spoločného výboru EHP č. 200/2014 z 25. septembra 2014, ktorým sa mení príloha XXI (Štatistika) k Dohode o EHP [2015/1268]

30.7.2015   
            
            
               SK
            
            
               Úradný vestník Európskej únie
            
            
               L 202/54
            
         ROZHODNUTIE SPOLOČNÉHO VÝBORU EHP
   č. 200/2014
   z 25. septembra 2014,
   ktorým sa mení príloha XXI (Štatistika) k Dohode o EHP [2015/1268]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (1) bolo začlenené do Dohody o EHP rozhodnutím Spoločného výboru EHP č. 58/2014 z 8. apríla 2014 (2).
            
         
               (2)
            
            
               Lehota na predloženie riadne odôvodnenej žiadosti o výnimku príslušnému dozornému orgánu, ktorá je podľa článku 6 ods. 3 nariadenia (EÚ) č. 549/2013 stanovená na 17. októbra 2013, by sa preto mala upraviť, aby štáty EZVO mohli požiadať o výnimky podľa článku 6 ods. 1 a 2.
            
         
               (3)
            
            
               Príloha XXI k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Bod 19z [nariadenie Európskeho parlamentu a Rady (EÚ) č. 549/2013] prílohy XXI k Dohode o EHP sa mení takto:
   
               1.
            
            
               Úpravy b) a c) sa označujú ako úpravy c) a d).
            
         
               2.
            
            
               Vkladá sa táto úprava:
               
                           „b)
                        
                        
                           V článku 6 ods. 3 sa slová ‚17. októbra 2013‘ nahrádzajú slovami ‚3 mesiacov od nadobudnutia účinnosti rozhodnutia Spoločného výboru EHP č. 200/2014 z 25. septembra 2014‘, pokiaľ ide o štáty EZVO.“
                        
                     
         Článok 2
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 174, 26.6.2013, s. 1.
   
      (2)  Ú. v. EÚ L 256, 28.8.2014, s. 35.
   
      (3)  Ústavné požiadavky neboli oznámené.